UNIVERSALØVINGEN

Innlevert av student Oluf Bøckmann, 24/9 1987:

SKOLEVETTSREGLENE.

Fra en plakat utgitt av Adresseavisen har jeg sakset følgende. Reglene er skrevet for barneskolen, men jeg synest de har minst like stor berettigelse på NTH:

1. Sørg for å beholde overblikket.

Hold rede på hva som er viktig, selv om tingene hoper seg opp iblant. Prøv å se det hele fra luften - behold oversikten.

2. Vær klok i tide.

Ingen er like klok bestandig. Men av og til kan det være lurt - på prøver, og til eksamen, for eksempel.

3. Snu fargesiden til.

Hvorfor må alt være så grått? Nøy deg ikke med å være en av 25 bestandig. Vis dem fargesiden, vis dem at du er tilstede!

4. Vær vennlig. Snakk med sidemannen.

Ikke hele tiden, da. Men av og til, bare for å få opp stemningen, liksom. Det er ikke bare hodet om kan brukes på skolen, det er plass til hjertet også. Fram med følelsene.

5. Meld fra når du er glad.

La andre få vite når du er glad. Slikt sprer seg. Og hvem vet, kanskje skoledagen rett og slett blir kjempeartig?

6. Vis dem at du kan være aggresiv.

Vi framtennene og fres litt av og til. Litt reaksjoner og følelser har aldri skadet noen, og det går jo fort over, ikke sant?

7. Det er lov å være kreativ - også på skolen.

Må himmelen alltid være blå i tegnetimene? Kan ikke 2 + 2 bli 5 av og til? Grønn potetmos - hvorfor ikke prøve det neste gang du er på skolekjøkkenet?

8. Nysjerrighet er fint. Lytt til kjentfolk.

Hvem har sagt at du bare skal lære det om står i lærebøkene? Kanskje de har glemt noe som du synest er viktig og interessant?

9. Det er ingen skam å være dum av og til.

Still lærer'n noen dumme spørsmål av og til - de er lettest å svare på. Så får du klarere svar - forstår mer - og kan mer. Smart, ikke sant?